Klag van haatspraak teen Malema ingedienJulius Malema. Foto: Werner Beukes/SAPA ŉ Klag van haatspraak is teen die leier van die EFF, Julius Malema, ingedien nadat hy gedreig het om die burgemeester van Nelson Mandelabaai, Athol Trollip, se keel af te sny. Malema het gesê: “Ons gaan ŉ burgemeester van Port Elizabeth verwyder. Ons gaan jou kom kry, wit man. Ons gaan die keel afsny.” Die DA, van wie Trollip die nasionale voorsitter is, het dus besluit om ŉ klag van haatspraak teen Malema in te dien by die gelykheidshof. Volgens die DA se nasionale woordvoerder, Refiloe Nt’sekhe, is Malema se stellings niks anders as haatspraak en aanhitsing tot geweld nie. Nt’sekhe het uitgewys dat Malema self toegegee het die verwydering van Trollip het niks te doen met enige onderprestasie as burgemeester nie. “Die DA sal nie gyselaar gehou word deur die EFF se haas om met die ANC in die bed te spring nie,” het Nt’sekhe gesê. Die EFF het nog nie op die klag gereageer nie.